Վալենտինա Տոլկունովա

**Վալենտինա Տոլկունովա** (), ռուս երգչուհի, սոպրանո։ ՌԽՖՍՀ ժողովրդական արտիստ (1987)։

## Կենսագրություն
18 տարեկանում Վալենտինա Տոլկունովան ընդունվել է Մոսկվայի արվեստի և մշակույթի պետական համալսարան։ 1966 թվականին դարձել է Յուրի Սաուլսկիի ջազ խմբի անդամ VIO-66, հանդես է եկել որպես սոլիստ և ջազ երգչուհի։ 1971 թվականին ավարտել է Գնեսինի անվան պետական երաժշտական քոլեջը և երգեր է ձայնագրել հեռուստաֆիլմերի համար։ 1972 թվականը Տոլկունովայի համար բեկումնային է լինում, Վլադիմիր Շաինսկու երգերի կատարումով սկիզբ է դրվում նրա ռադիո-հեռուստատեսային երգի կարիերային։ 1973 թվականին Տոլկունովան համագործակցում է Մոսկվայի պետական ֆիլհարմոնիկի հետ, 1989 թվականին հիմնադրում և նախագահում է իր թատրոնը։ 30 տարիների ընթացքում թողարկում է շուրջ 13 ձայներիզներ։ Բազմաթիվ մրցանակների է արժանացել Խորհրդային պետություններում և 23 անգամ արժանացել է «Տարվա երգ» հեռուստատեսային մրցույթի մրցանակին։

1975 թվականին «Հարսնացու հյուսիսից» երաժշտական-քնարական կատակերգությունում կատարում է «Пушинка белая (Ах, тополиный пух)» (Սպիտակ բմբուլ (Վախ, կաղամախի բմբուլ)) երգը։

## Հիվանդություն, մահը
2010 թվականի փետրվարի 16-ին բելառուսական Մոգիլև քաղաքում կայացած համերգից հետո Տոլկունովան տեղափոխվել է հիվանդանոց։ Երգչուհու մոտ բժիշկներն ավելի վաղ ախտորոշել էին կաթնագեղձի ուռուցք, որի մետաստազները տարածվել էին մինչև երիկամները, թոքերն ու գլխուղեղ։ Մարտի 22-ին Մոսկվայի հիվանդանոցներից մեկում երգչուհին մահացել է գլխուղեղի ուռուցքից։ Թաղված է Մոսկվայի Տրոեկուրովյան գերեզմանատանը։

## Պարգևներ
* ՌԽՖՍՀ ժողովրդական արտիստ
* ՌԽՖՍՀ վաստակավոր արտիստ
* Լենինյան մրցանակի դափնեկիր
* Պատվավոր երկաթուղայինի կոչում
* ՌԴ պատվո շքանշան
* ՌԴ բարեկամության շքանշան
* Մոսկվայի «850-ամյա հիշատակի» մեդալ
* Իշխանուհի Օլգայի շքանշան

## Դիսկոգրաֆիա
* 1972 - «Стою на полустаночке»;
* 1973 - «Во всём мне хочется дойти до самой сути»;
* 1974 - «Пушинка белая»;
* 1974 - «Год любви»;
* 1975 - «Комсомолу посвящается»;
* 1977 - «Носики-курносики»;
* 1982 - «Диалог у новогодней ёлки»;
* 1985 - «Если б не было войны» (двойной альбом);
* 1986 - «Разговор с женщиной» (двойной альбом);
* 1989 - «Серёжа»;
* 1992 - «Сорок пять»;
* 1995 - «Я не могу иначе»;
* 1997 - «Я деревенская»;
* 1997 - «Сон-трава»;
* 2002 - «Мой придуманный мужчина»;
* 2011 - «Как быть счастливой» (вышел уже после смерти певицы).

## Ընտանիք
* Հայրը՝ Վասիլի Անդրևիչ Տոլկունովը, եղել է զինվորական)
* Մայրը՝ Եվգենիա Նիկոլաևնա Տոլկունովա (Սմիրնովա), (1925)
* Պապը՝ Նիկոլայ Վասիլևիչ Սմիրնովը, եղել է բռնադատված և 17 տարի ապրել է ճամբարներում
* Տատը՝ Անիսյա Նիկանորովնա Սմիրնովա (Ստրիժակ)

Վալենտինա Տոլկունովան ամուսնացած է եղել 2 անգամ

Առաջին ամուսինը եղել է Յուրի Սերգևիչ Սաուլսկին (1928-2003), կոմպոզիտոր, դիրիժոր։ Ամուսնացած են եղել 5 տարի։

1977 թվականին ամուսնացել է գրող, լրագրող Յուրի Նիկոլաևիչ Պապորովի հետ (1923-2010)։ Ունեն որդի՝ Նիկոլայ Պապորովը (10.10.1977 թվական), ով Մոսկվայի երաժշտական թատրոնի նկարիչն է։

Յուրի Պապորովը մահացել է կնոջ մահից մեկ ու կես ամիս անց։

Երգչուհու կրտսեր եղբայրը՝ Սերգեյ Վասիլևիչ Տոլկունովը (1949 թվական, հուլիսի 6) երգիչ է, ՌԴ վաստակավոր արտիստ, քրոջ հետ հանդես է եկել համերգներով։ Վալենտինա Տոլկունովայի անվան ժամանակակից արվեստի աջակցման բարեգործական հիմնադրամի նախագահն է։

## Գրականություն
* Валентина Толкунова. «Я не могу иначе».

## Ծանոթագրություններ

## Արտաքին հղումներ
*Valentina Tolkunova: creativity and destiny
*Интервью с В. Толкуновой
*Valentina Tolkunova on YouTube
*Links to her CDs

Կատեգորիա:21-րդ դարի երգչուհիներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Լենինյան մրցանակի դափնեկիրներ
Կատեգորիա:Խորհրդային երգչուհիներ
Կատեգորիա:Մոսկվա քաղաքում մահացածներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս երգչուհիներ
Կատեգորիա:Ռուս սոպրանոներ
Կատեգորիա:Ռուսաստանի Գնեսինների անվան երաժշտության ակադեմիայի շրջանավարտներ
Կատեգորիա:Տրոեկուրովյան գերեզմանատանը թաղվածներ
Կատեգորիա:Քաղցկեղից մահացածներ